**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՇՎԵՔՆՆԻՉ ՊԱԼԱՏԻ ԵՐՐՈՐԴ ՎԱՐՉՈՒԹՅՈՒՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ**

**ԾՐԱԳԻՐ**

**ՀԱՇՎԵՔՆՆԻՉ ՊԱԼԱՏԻ ԵՐՐՈՐԴ ՎԱՐՉՈՒԹՅՈՒՆՈՒՄ ՓՈՐՁԱԳԵՏԻ**

**ԿՈՂՄԻՑ ԻՐԱԿԱՆԱՑՎՈՂ ԱՇԽԱՏԱՆՔՆԵՐԻ**

1. **ՆԵՐԳՐԱՎՄԱՆ ԴԵՊՔԸ ԵՎ ՀԻՄՆԱՎՈՐՈՒՄՆԵՐԸ**

Հաշվեքննիչ պալատի երրորդ վարչությունը (այսուհետ՝ վարչություն) հաշվեքննություն իրականացնող կառուցվածքային ստորաբաժանումներից է, որն ապահովում է ՀՀ Սահմանադրությանը, օրենքներին, Հաշվեքննիչ պալատի կանոնադրությանը և կանոնակարգին համապատասխան՝ Հաշվեքննիչ պալատի կողմից իրականացվող հաշվեքննության կատարման գործընթացը։ Հաշվեքննության շրջանակներում ստորաբաժանումն իրականացնում է օրենքով սահմանված դեպքերում իրավաբանական անձանց մոտ ստուգում, ամփոփում է հաշվեքննության և ստուգման արդյունքները, դրանց վերաբերյալ կազմում արձանագրություններ, որոնք հիմք են հանդիսանում ընթացիկ եզրակացության նախագծեր կազմելու համար։

Հաշվի առնելով Հաշվեքննիչ պալատի գործունեության 2023 թվականի տարեկան ծրագրով ստորաբաժանմանը վերապահված հաշվեքննությունների և դրանց շրջանակներում կատարվող աշխատանքների ծավալը՝ անհրաժեշտ է վարչությունում ներգրավել փորձագետ։

Փորձագետի աշխատանքն ընդգրկում է, սակայն չի սահմանափակվում հետևյալ կետերով.

1. Հաշվեքննիչ պալատի 2023 թվականի գործունեության ծրագրով նախատեսված է ՀՀ կրթության, գիտության, մշակույթի և սպորտի նախարարությունում 2023 թվականի պետական բյուջեի տարեկան կատարման հաշվեքննության իրականացում: Սույն հաշվեքննության շրջանակներում նախատեսվում է հաշվեքննություն իրականացնել ստորև թվարկված միջոցառումների նկատմամբ՝

* Մանկավարժահոգեբանական աջակցության ծառայություններ և կրթության առանձնահատուկ պայմանների կարիք ունեցող երեխաների կրթության կազմակերպմանն օժանդակող միջոցառումներ (հաշվարկային բանաձևում չնախատեսված տարրերի կիրառման վերլուծություն, առաջարկությունների փաթեթի ներկայացում),
* Աջակցություն երիտասարդ ընտանիքներին (վարկային կազմակերպության կողմից հրապարակված անշարժ գույքի շուկայական արժեքների վերլուծություն, ծրագրի հիմքում դրված չափորոշիչների, մեթոդաբանության կիրառման ուսումնասիրություն, առաջարկությունների փաթեթի ներկայացում),
* Արտադպրոցական դաստիարակության ծրագրի շրջանակներում ուսումնասիրել և վերլուծել ծրագրի հիմքում դրված չափորոշիչները, կազմակերպությունների ընտրության և ծրագրի իրականացման  համապատասխանությունը սահմանված չափորոշիչներին, ինչպես նաև նախարարության և նրա ենթակայությամբ գործող կազմակերպությունների միջև կնքված պայմանագրային պարտավորությունների կատարումը և հաշվետվողականության համապատասխանությունը։

1. Հաշվեքննիչ պալատի 2023 թվականի գործունեության ծրագրով նախատեսված և ստորաբաժանմանը վերապահված հաշվեքննությունների իրականացման շրջանակում, հաշվեքննությունների պլանով կնախատեսվի նաև այլ միջոցառումների և ծրագրերի նկատմամբ հաշվեքննության իրականացում։
2. Սահմանված ժամկետում, վարչության պետի հանձնարարությամբ, իրականացնել վարչության գործառույթներին առնչվող այլ աշխատանքներ։
3. **ՓՈՐՁԱԳԵՏԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ**

Բարձրագույն կրթություն, առնվազն 2 տարվա աշխատանքային փորձ՝ արտաքին պետական հաշվեքննության բնագավառում, ինչպես նաև  վերլուծական կարողություններ, պլանավորելու հմտություններ, համակարգչով և ժամանակակից այլ տեխնիկական միջոցներով աշխատելու ունակություն, ՀՀ Սահմանադրության, «Հաշվեքննիչ պալատի մասին» օրենքի, Հաշվեքննիչ պալատի կանոնադրության և կանոնակարգի, ներքին իրավական ակտերի, ինչպես նաև Հաշվեքննիչ պալատի կողմից մշակված մեթոդաբանությունների և ուղեցույցների իմացություն։

1. **ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ ԺԱՄԱՆԱԿԱՀԱՏՎԱԾԸ**

Փորձագետը ներգրավվում է պայմանագիրը կնքելու օրվանից 4 (չորս) ամիս ժամկետով։

1. **ԱՇԽԱՏԱՆՔՆԵՐԻ ԱԿՆԿԱԼՎՈՂ ԱՐԴՅՈՒՆՔԸ**

Փորձագետի կողմից իրականացվող աշխատանքների ակնկալվող արդյունքը՝

Հաշվեքննիչ պալատի 2023 թվականի գործունեության ծրագրով նախատեսված ՀՀ կրթության, գիտության, մշակույթի և սպորտի նախարարությունում 2023 թվականի պետական բյուջեի տարեկան կատարման հաշվեքննության առաջադրանքի շրջանակում հաշվեքննության պլանի համաձայն իրականացնել՝

1. 1115 Երիտասարդության ծրագրի 1115-12001 Աջակցություն երիտասարդ ընտանիքներին միջոցառման 463900 Այլ ընթացիկ դրամաշնորհներ հոդվածով կատարված ծախսերի հաշվեքննություն, որն իր մեջ ներառում է հաշվեքննության առարկայի վերաբերյալ հաշվեքննվող օբյեկտի ֆինանսատնտեսական գործունեության վերաբերյալ բավարար համապատասխան տեղեկատվության հավաքագրում՝ կիրառելով Հաշվեքննիչ պալատի մասին օրենքով սահմանված հաշվեքննության ընթացակարգերը և Հաշվեքննիչ պալատի կողմից հաստատված ֆինանսական և համապատասխանության հաշվեքննության ուղեցույցները։

Ստացված արդյունքների վերաբերյալ կազմել աշխատանքային փաստաթղթեր, մասնակցել հաշվեքննության արդյունքների հիման վրա արձանագրություններ կազմելու աշխատանքներին․

1. 1193 Համընդհանուր ներառական կրթության համակարգի ներդրում ծրագրի 1193-11001 Մանկավարժահոգեբանական աջակցության ծառայություններ և կրթության առանձնահատուկ պայմանների կարիք ունեցող երեխաների կրթության կազմակերպմանն օժանդակող միջոցառումների 463700 - Ընթացիկ դրամաշնորհներ պետական և համայնքային ոչ առևտրային կազմակերպություններին հոդվածով կատարված ծախսերի հաշվեքննություն, որն իր մեջ ներառում է հաշվեքննության առարկայի վերաբերյալ հաշվեքննվող օբյեկտի ֆինանսատնտեսական գործունեության վերաբերյալ բավարար համապատասխան տեղեկատվության հավաքագրում՝ կիրառելով Հաշվեքննիչ պալատի մասին օրենքով սահմանված հաշվեքննության ընթացակարգերը և Հաշվեքննիչ պալատի կողմից հաստատված ֆինանսական և համապատասխանության հաշվեքննության ուղեցույցները։

Հաշվեքննության արդյունքներն ամփոփել սահմանված աշխատանքային փաստաթղթերում։

1. 1148 Արտադպրոցական դաստիարակության ծրագրի 1148-11001 Արտադպրոցական դաստիարակություն միջոցառման 451100 Սուբսիդիաներ ոչ ֆինանսական պետական կազմակերպություններին հոդվածով կատարված ծախսերի հաշվեքննություն, որն իր մեջ ներառում է հաշվեքննության առարկայի վերաբերյալ հաշվեքննվող օբյեկտի ֆինանսատնտեսական գործունեության վերաբերյալ բավարար համապատասխան տեղեկատվության հավաքագրում՝ կիրառելով Հաշվեքննիչ պալատի մասին օրենքով սահմանված հաշվեքննության ընթացակարգերը և Հաշվեքննիչ պալատի կողմից հաստատված ֆինանսական և համապատասխանության հաշվեքննության ուղեցույցները։

Ստացված արդյունքների վերաբերյալ կազմել աշխատանքային փաստաթղթեր և հաշվեքննության արդյունքներն ամփոփել սահմանված աշխատանքային փաստաթղթերում։

1. Կատարել հաշվեքննության ենթակա մարմնի հսկողության գործընթացների գնահատում (ներքին հսկողական համակարգի վերլուծություն, թերությունների վերհանում, ռիսկերի գնահատում, հաշվեքննության համապատասխան ընթացակարգերի նախագծում և ներկայացում)։

Նախատեսված հաշվեքննության առաջադրանքի ավարտման փուլում ներկայացնել հաշվեքննության արդյունքներից բխող, հաշվեքննության առարկային առնչվող առաջարկություններ։

Ապահովել վարչության պետի՝ վարչության գործառույթներից բխող աշխատանքներով պայմանավորված հանձնարարականների կատարումը։

1. **ՀԱՇՎԵՏՎՈՒԹՅՈՒՆՆԵՐ ՆԵՐԿԱՅԱՑՆԵԼՈՒ ԺԱՄԿԵՏՆԵՐԸ**

Փորձագետը, պայմանագրի կատարման ընթացքում, յուրաքանչյուր ամսվա ավարտից հետո հնգօրյա ժամկետում և պայմանագրի ժամկետի ավարտից 5 օր առաջ ստորաբաժանման ղեկավարի միջոցով հաշվետվություն է ներկայացնում Հաշվեքննիչ պալատի գլխավոր քարտուղարին:

1. **ԱՇԽԱՏԱՆՔՆԵՐԻ ԳՆԱՀԱՏՄԱՆ ՉԱՓԱՆԻՇՆԵՐԸ, ԱՇԽԱՏԱՆՔՆԵՐԻ ԳՆԱՀԱՏՄԱՆ ԱՐԴՅՈՒՆՔՆԵՐԻ ԱՄՓՈՓՄԱՆ ԺԱՄԿԵՏՆԵՐԸ**

Փորձագետի աշխատանքը գնահատվում է մինչև պայմանագրի ժամկետի լրանալը: Աշխատանքը գնահատվում է սույն ծրագրի 5-րդ կետով սահմանված կարգով և ժամկետում ներկայացված հաշվետվությունների հիման վրա: Կատարած աշխատանքի արդյունքը գնահատվում է անբավարար, բավարար, լավ կամ գերազանց: Աշխատանքի արդյունքն անբավարար գնահատվելու դեպքում, գործատուի հայեցողությամբ պայմանագիրը կարող է վաղաժամկետ միակողմանի լուծվել։

**Հարցազրույցին մասնակցելու համար անհրաժեշտ է ներկայացնել հետևյալ փաստաթղթերը՝**

* մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի՝ դիպլոմի/ների/, վկայականի/ների/, աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին,
* արական սեռի անձինք՝ նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները՝ բնօրինակի հետ միասին, կամ համապատասխան տեղեկանք,
* մեկ լուսանկար 3x4 սմ չափսի,
* անձնագրի կամ նույնականացման քարտի պատճենը:

**Փաստաթղթերի ընդունման վերջնաժամկետն է 25.10.2023թ.**

**ՀՀ քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով:**

**ք. Երևան, Բաղրամյան 19, ՀՀ հաշվեքննիչ պալատ**

**Հեռ. 011-888-145, էլ.փոստ՝** [**rima.babayan@armsai.am**](mailto:rima.babayan@armsai.am)**:**

**Հարցազրույցին անհրաժեշտ է ներկայանալ անձը հավաստող փաստաթղթով և ներկայացված փաստաթղթերի բնօրինակներով:**